ΚΑΝΟΝΙΣΜΟΣ (ΕΚ) αριθ. 2929/94 ΤΗΣ ΕΠΙΤΡΟΠΗΣ της 1ης Δεκεμβρίου 1994 για τον καθορισμό των ενισχύσεων για τον εφοδιασμό των Καναρίων Νήσων σε προϊόντα του τομέα του χοιρείου κρέατος στο πλαίσιο του καθεστώτος που προβλέπεται στα άρθρα 2 έως 4 του κανονισμού (ΕΟΚ) αριθ. 1601/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1) όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4 και το άρθρο 4 παράγραφος 3,

Εκτιμώντας:

ότι ο κανονισμός (ΕΚ) αριθ. 2883/94 της Επιτροπής της 28ης Νοεμβρίου 1994 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου (3) έχει καθορίσει για την περίοδο από 1ης Ιουλίου 1994 έως 30 Ιουνίου 1995, στο παράρτημα ΙΙ, αφενός μεν, τις ποσότητες των προϊόντων του τομέα του χοιρείου κρέατος που επωφελούνται του καθεστώτος εφοδιασμού με τη μορφή, είτε απαλλαγής από δασμούς κατά την εισαγωγή είτε από τη χορήγηση ενισχύσεων και, αφετέρου, τον αριθμό αναπαραγωγών χοιροειδών καθαρής φυλής που κατάγονται από την Κοινότητα που επωφελούνται της ενισχύσεως που προβλέπεται στο άρθρο 4 του κανονισμού (ΕΟΚ) αριθ. 1601/92 για την ανάπτυξη του δυναμικού παραγωγής του αρχιπελάγους-

ότι πρέπει να καθοριστούν οι προαναφερθείσες ενισχύσεις λαμβάνοντας υπόψη, ιδίως, τις δαπάνες εφοδιασμού από τη διεθνή αγορά, τους όρους που προκύπτουν από τη γεωγραφική θέση των Καναρίων Νήσων καθώς και τη βάση των διαμορφωμένων τιμών κατά την εξαγωγή προς τις τρίτες χώρες για τα σχετικά ζώα ή προϊόντα-

ότι κοινές λεπτομέρειες εφαρμογής του καθεστώτος εφοδιασμού των Καναρίων Νήσων με ορισμένα γεωργικά προϊόντα έχουν θεσπιστεί από τον κανονισμό (ΕΚ) αριθ. 2790/94 της Επιτροπής (4), όπως τροποποιήθηκε από τον κανονισμό (ΕΚ) αριθ. 2883/94- ότι ο κανονισμός αυτός έχει καθορίσει τις νέες λεπτομέρειες διαχειρίσεως όσον αφορά ιδίως την έκδοση και τη διάρκεια ισχύος των πιστοποιητικών, την πληρωμή των ενισχύσεων καθώς και τον έλεγχο και την παρακολούθηση των εμπορικών εργασιών στο πλαίσιο αυτού του ειδικού καθεστώτος- ότι οι διατάξεις αυτές αντικαθιστούν τις λεπτομέρειες που έχουν καθοριστεί από τον κανονισμό (ΕΟΚ) αριθ. 1695/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (6), και εφαρμόζονται στους διαφόρους τομείς της αγοράς από την 1η Δεκεμβρίου 1994-

ότι, κατά συνέπεια, πρέπει να καταργηθεί, από την ίδια ημερομηνία, ο κανονισμός (ΕΟΚ) αριθ. 1724/92 της Επιτροπής της 30ής Ιουνίου 1992 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του τομέα του χοιρείου κρέατος (7), όπως τροποποιήθηκε τελευταία από τον κανονισμό (ΕΚ) αριθ. 2387/94 (8)-

ότι οι διατάξεις του παρόντος κανονισμού πρέπει να αρχίσουν να ισχύουν κατά την ημερομηνία ενάρξεως των κανονισμών που θεσπίζουν αντιστοίχως τις κοινές λεπτομέρειες εφαρμογής του καθεστώτος καθώς και το ισοζύγιο εφοδιασμού-

ότι η Επιτροπή Διαχείρισης Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του άρθρου 3 παράγραφος 2 του κανονισμού (ΕΟΚ) αριθ. 1601/92, οι ενισχύσεις για την προμήθεια, στις Καναρίους Νήσους, προϊόντων του τομέα του χοιρείου κρέατος που προέρχονται από την κοινοτική αγορά, στο πλαίσιο του ισοζυγίου εφοδιασμού που καθορίσθηκε από τον κανονισμό (ΕΚ) αριθ. 2883/94, καθορίζονται στο παράρτημα Ι.

Τα προϊόντα που δικαιούνται της ενισχύσεως ορίζονται σύμφωνα με τις διατάξεις του κανονισμού (ΕΟΚ) αριθ. 3846/87 της Επιτροπής (9) και, ειδικότερα, στο σημείο 7 του παραρτήματος.

Άρθρο 2

H ενίσχυση που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1601/92 για την προμήθεια των Καναρίων Νήσων με αναπαραγωγά χοιροειδή καθαρής φυλής, που κατάγονται από την Κοινότητα, στο πλαίσιο του ισοζυγίου εφοδιασμού που καθορίσθηκε από τον κανονισμό (ΕΚ) αριθ. 2883/94, καθορίζεται στο παράρτημα ΙΙ.

Άρθρο 3

Εφαρμόζονται οι διατάξεις του κανονισμού (ΕΚ) αριθ. 2790/94.

Άρθρο 4

O κανονισμός (ΕΟΚ) αριθ. 1724/92 καταργείται.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Eφαρμόζεται από την 1η Δεκεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 180 της 23. 7. 1993, σ. 26.

(3) ΕΕ αριθ. L 304 της 29. 11. 1994, σ. 18.

(4) ΕΕ αριθ. L 296 της 17. 11. 1994, σ. 23.

(5) ΕΕ αριθ. L 179 της 1. 7. 1992, σ. 1.

(6) ΕΕ αριθ. L 238 της 23. 9. 1993, σ. 24.

(7) ΕΕ αριθ. L 179 της 1. 7. 1992, σ. 90.

(8) ΕΕ αριθ. L 255 της 1. 10. 1994, σ. 97.

(9) ΕΕ αριθ. L 366 της 24. 12. 1987, σ. 1.

ΠΑΡΑΡΤΗΜΑ Ι

Ενίσχυση που προβλέπεται στο άρθρο 1

"(σε Ecu/100 kg καθαρού βάρους)"" ID="1">0203 21 10 000> ID="2">18"> ID="1">0203 22 11 100> ID="2">18"> ID="1">0203 22 19 100> ID="2">18"> ID="1">0203 29 11 100> ID="2">18"> ID="1">0203 29 13 100> ID="2">18"> ID="1">0203 29 15 100> ID="2">12"> ID="1">0203 29 55 120> ID="2">10"> ID="1">0203 29 55 190> ID="2">10"> ID="1">0203 29 55 311> ID="2">7"> ID="1">0203 29 55 391> ID="2">7"> ID="1">1601 00 10 100> ID="2">13"> ID="1">1601 00 91 100> ID="2">25"> ID="1">1601 00 99 100> ID="2">15"> ID="1">1602 20 90 100> ID="2">13"> ID="1">1602 41 10 100> ID="2">13"> ID="1">1602 41 10 210> ID="2">35"> ID="1">1602 41 10 290> ID="2">11"> ID="1">1602 42 10 100> ID="2">13"> ID="1">1602 42 10 210> ID="2">25"> ID="1">1602 42 10 290> ID="2">11"> ID="1">1602 49 11 110> ID="2">13"> ID="1">1602 49 11 190> ID="2">25"> ID="1">1602 49 13 110> ID="2">13"> ID="1">1602 49 13 190> ID="2">20"> ID="1">1602 49 15 110> ID="2">13"> ID="1">1602 49 15 190> ID="2">20"> ID="1">1602 49 19 110> ID="2">8"> ID="1">1602 49 19 190> ID="2">17"> ID="1">1602 49 30 100> ID="2">13"> ID="1">1602 49 50 100> ID="2">7 ""Σημείωση: Οι κωδικοί των προϊόντων και οι υποσημειώσεις καθορίζονται στον κανονισμό (ΕΟΚ) αριθ. 3846/87.>

ΠΑΡΑΡΤΗΜΑ ΙΙ

Ενίσχυση που αναφέρεται στο άρθρο 2

"(σε Ecu ανά κεφαλή)"" ID="1">0103 10 00> ID="2">Αναπαραγωγικά χοιροειδή καθαρής φυλής (1):"> ID="2">- Αρσενικά ζώα> ID="3">400"> ID="2">- Θηλυκά ζώα> ID="3">350""

>

(1) Η ένταξη στη διάκριση αυτή υπόκειται στους όρους που προβλέπονται από τις υφιστάμενες κοινοτικές διατάξεις για τα θέματα αυτά.